EkBass/fiwiki-20250220-pages-articles huggingface dataset:
Vesitorninmäen kalliomaalaus

Vesitorninmäen eli Tyynelän kalliomaalaus sijaitsee Elimäen kuntakeskuksessa Kouvolassa maakunta. Kalliomaalauksen löysi 8.7.1999 opettaja Veikko Turkki ja se on ajoitettu kivikauteen. == Kallio ja sen sijainti == Maalauskallio kohoaa asutuksen keskellä läheisen Tyynelän talon takana niin, että maalaus sijaitsee sen pihapiirissä (liikkuminen luvanvaraista). Kallion takana seisoo korkea vesitorni. Kuusi metriä korkea kallio on rapakiveä, joka on jääkauden pyöristämä. Kallio on maalauksen kohdalta sisäänpäin kallellaan suojaten maalausta ylhäältä tulevalta sään pahimmalta vaikutukselta. Kallion alla ja sen pohjoispuolella virtaa pieni Teutjoki, joka mutkittelee aikoinaan pelloksi kuivatun Elimäenjärven muinaisrannassa. == Maalaus == Maalauksesta tunnistaa yhden eläinhahmon ja ihmiskuvion. Eläin on 36 senttimetriä pitkä ja 18 senttimetriä korkea, ja se on täyteisesti maalattu. Eläimellä, joka katsoo vasemmalle, on vain kaksi jalkaa, mutta korva erottuu vielä. Eläin ei muistuta hirveä ja sen lajiuttaminen on vaikeaa. Eläimen takana seisova ihmishahmo on sitä paljon suurempi. Se on 87 senttimetriä korkea ja se on maalattu kädet kohotettuina. Käsien välimatka on 45 senttimetriä. Jalat ovat haalistuneet, mutta erityisesti vasen jalka erottuu huonosti. Jalkojen välistä on tehty epävarma havainto pienestä ihmishahmosta. Kallion ylemmissä osissa on nähty lisää punaväriä, mutta siellä ei erotu lisää kuvioita. Maalaus on saattanut aikoinaan liittyä Elimäenjärveen, mutta sijaitsee muinaisen Itämeren kannalta kivikautisella korkeudella. Siten se voi olla merenrantakuvastoa. ==Lähteet== * * * Muinaistaideyhdistys: Vesitorninmäki * Luukkonen, Ismo: Vesitorninmäki * ===Viitteet=== Luokka:Suomen kalliomaalaukset Luokka:Elimäki Luokka:Kouvolan historia
Marjaana Virta

Marjaana Virta (s. 8. marraskuuta 1958 Lahti) on suomalainen graafinen suunnittelija, joka tunnetaan erityisesti palkituista kirjojen ulkoasun ja typografian suunnittelutöistään sekä Marimekolle suunnittelemistaan painokuoseista. Virta kirjoitti ylioppilaaksi 1977 ja valmistui graafiseksi suunnittelijaksi Lahden Muotoiluinstituutista 1981. Hän toimi pitkään kirjanmuotoilijana WSOY-kustantamossa ja tämän jälkeen hän on jatkanut työskentelyä omassa yrityksessään. Graphic Design Marjaana Virta Oy on perustettu 1993. Virta on tehnyt kansikuvia muun muassa useisiin Leena Krohnin kirjoihin.Ville Hänninen: Kirjan kasvot: sata vuotta suomalaisia kirjankansia, s. 243–244. Suomalaisen Kirjallisuuden Seura, Helsinki 2017. Virta palkittiin vuoden 1988 Vuoden huiput -kilpailussa hopeahuipulla kirjan Kuningas Rastasnokka graafisesta muotoilusta ja vuonna 1994 hopeahuipulla Marimekolle ja Routledgelle suunnitellusta painotuotteiden ja tekstiilien kokonaisuudesta.Vuoden huiput arkisto: Marjaana Virta Vuoden graafikko -tunnustuspalkinnon Virta sai 1993. ==Lähteet== Luokka:Suomalaiset graafiset suunnittelijat Luokka:Suomalaiset tekstiilitaiteilijat Luokka:Vuonna 1958 syntyneet Luokka:Elävät henkilöt
Stefan Veselka

Stefan Veselka (s. 1968 Stavanger) on norjalainen pianisti. Hän syntyi tšekkiläisille vanhemmille. Hän opiskeli vuodesta 1986 pianonsoittoa Salzburgin Mozarteumissa ja siirtyi vuonna 1988 Berliinin Hochschule der Künsteen. Hän debytoi vuonna 1985. Sittemmin hän on esiintynyt solistina ja kamarimuusikkona eri puolilla Eurooppaa sekä Japanissa ja Yhdysvalloissa. Hän on voittanut palkintoja useissa kilpailuissa, kuten Wienin kansainvälisessä Beethoven-pianokilpailussa ja Berliinin Artur Schnabel -pianokilpailussa.Naxos: Stefan Veselka Veselka on tehnyt yhteistyötä tunnettujen orkesterien ja kapellimestarien kanssa. Hän on lisäksi itse esiintynyt kapellimestarina Saksassa, Alankomaissa ja Norjassa. Hän on levyttänyt musiikkia sellaisilta säveltäjiltä kuin Sergei Prokofjev, Claude Debussy, Witold Lutosławski, Anton Webern ja Fartein Valen. Veselka levytti myös Antonín Dvořákin koko pianotuotannon Naxokselle, kun säveltäjän kuolemasta tuli kuluneeksi sata vuotta vuonna 2004. == Lähteet == == Aiheesta muualla == * Viralliset sivut , Luokka:Norjalaiset pianistit Luokka:Norjalaiset kapellimestarit Luokka:Vuonna 1968 syntyneet Luokka:Elävät henkilöt
Mississippi RiverKings

Mississippi RiverKings on yhdysvaltalainen jääkiekkoseura, joka on kotoisin Southavenista Mississippista. Se pelaa SPHL-liigaa. == Aiheesta muualla == * Mississippi RiverKingsin verkkosivut Luokka:Yhdysvaltalaiset jääkiekkoseurat Luokka:Vuonna 1992 perustetut urheiluseurat
Jakov Punkin

Jakov Grigorjevitš Punkin (, , 8. joulukuuta 1921 Zaporižžja, Ukrainan SNT – 12. lokakuuta 1994 Zaporižžja, Ukraina) oli ukrainalaistaustainen Neuvostoliittoa edustanut kreikkalais-roomalaisen tyylin painija ja olympiavoittaja. 62 kilogramman painoluokassa kilpaillut Punkin voitti kreikkalais-roomalaisessa painissa olympiakultaa Helsingissä 1952. Vuoden 1953 MM-kilpailuissa hän sijoittui viidenneksi.Sports-Reference.comiat.uni- leipzig.de == Lähteet == * Yakiv Punkin Bio, Stats and Results Olympics at Sports-Reference.com * Punkin, Yakov (URS) iat.uni-leipzig.de === Viitteet === Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiavoittajat Luokka:Vuonna 1921 syntyneet Luokka:Vuonna 1994 kuolleet
Šazam Safin

Šazam Sergejevitš Safin (, 7. huhtikuuta 1932 Gorkin alue, Venäjän SFNT – 23. maaliskuuta 1985 Moskova, Venäjän SFNT) oli tataaritaustainen Neuvostoliittoa edustanut kreikkalais-roomalaisen tyylin painija ja olympiavoittaja. 67 kilogramman painoluokassa kilpaillut Safin voitti kreikkalais-roomalaisessa painissa olympiakultaa Helsingissä 1952. Napolin MM-kilpailuissa 1953 hän saavutti pronssia.Sports-Reference.comiat.uni-leipzig.de == Lähteet == * Shazam Safin Bio, Stats and Results Olympics at Sports-Reference.com * Safin, Shazam (URS) iat.uni-leipzig.de === Viitteet === Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiavoittajat Luokka:Vuonna 1932 syntyneet Luokka:Vuonna 1985 kuolleet
Mississippi Surge

Mississippi Surge oli yhdysvaltalainen jääkiekkoseura, joka oli kotoisin Biloxista Mississippista. Se pelasi SPHL-liigaa. 2014 seuran johto ilmoitti, että seuran toiminta keskeytettiin toistaiseksi ja tämän vuoksi seura ei pelannut SPHL:ssä kaudella 2014-2015. Vuonna 2015 liikemies Bob McGinn osti oikeudet seuraan ja samalla hän siirsi joukkueen toiminnan Virginian Roanokeen. Uuden seuran nimeksi ilmoitettiin Roanoke Rail Yard Dawgs. Seura aloitti SPHL:ssä toiminnan kaudella 2016-2017. == Aiheesta muualla == * Mississippi Surgen verkkosivut Luokka:Yhdysvaltalaiset jääkiekkoseurat Luokka:Entiset jääkiekkoseurat
Edmund Bruggmann

Edmund ”Edy” Bruggmann (15. huhtikuuta 1943 Flums, Sankt Gallenin kantoni, Sveitsi – 9. kesäkuuta 2014 Walenstadt, Sankt Gallenin kantoni, Sveitsi)Edy Bruggmann verstorben skiclubskiclub-flumserberg.ch. Viitattu 17.6.2014 oli sveitsiläinen alppihiihtäjä ja suurpujottelun olympiamitalisti. Bruggmann sijoittui Grenoblen olympialaisissa 1968 syöksylaskussa kymmenenneksi ja suurpujottelussa 12:nneksi ja Val Gardenan MM-kilpailuissa 1970 alppiyhdistetyssä viidenneksi. Hän saavutti Sapporon olympialaisissa 1972 hopeaa suurpujottelussa runsaan sekunnin Gustavo Thönille hävinneenä. Pujottelussa hän oli kahdeksas. Bruggmann sijoittui maailmancupin kokonaiskilpailussa kolmanneksi kaudella 1971–1972 sekä kuudenneksi kausilla 1967–1968 ja 1970–1971. Suurpujottelun maailmancupssa hän oli toinen kausilla 1967–1968 ja 1971–1972 sekä kolmas kaudella 1970–1971. Pujottelun maailmancupissa hän sijoittui viidenneksi 1971–1972. Hän voitti kaikkiaan viisi maailmancupin osakilpailua, sijoittui viisi kertaa toiseksi ja neljä kertaa kolmanneksi. == Maailmancupin osakilpailuvoitot == Lähde: FIS Päivä Kilpailupaikka Laji 4\. tammikuuta 1968 Hindelang suurpujottelu 17\. helmikuuta 1969 Kranjska Gora pujottelu 5\. tammikuuta 1971 Berchtesgaden suurpujottelu 16\. maaliskuuta 1972 Val Gardena suurpujottelu 19\. maaliskuuta 1972 Pra Loup suurpujottelu == Lähteet == Luokka:Sveitsiläiset alppihiihtäjät Luokka:Sveitsiläiset olympiamitalistit Luokka:Vuonna 1943 syntyneet Luokka:Vuonna 2014 kuolleet
Pensacola Ice Flyers

Pensacola Ice Flyers on yhdysvaltalainen jääkiekkoseura, joka on kotoisin Pensacolasta Floridasta. Se pelaa SPHL-liigaa. == Joukkue kaudella 2023–2024 == (Tilanne 19. syyskuuta 2023) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka Kaden Fulcher L 2024 Brigden, Ontario, Kanada Kevin Resop L 2025 St. Petersburg, Florida, Yhdysvallat Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka Troy Button R 2024 Royal Oak, Michigan, Yhdysvallat Jordan Henderson L 2024 Coquitlam, Brittiläinen Kolumbia, Kanada Nick Leitner R 2024 Bemidji, Minnesota, Yhdysvallat Nick Prestia R 2024 Niagara Falls, Ontario, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka Mitch Atkins R H 2024 Kitchener, Ontario, Kanada Ivan Bondarenko L H 2024 Moskova, Venäjä Cameron Cook L H 2025 Halifax, Nova Scotia, Kanada Sean Gulka L KH / VLH 2025 Langley, Brittiläinen Kolumbia, Kanada Lukas Jirousek L OLH / KH 2025 Whitehorse, Yukon, Kanada Kolby Johnson L VLH 2025 Rosetown, Saskatchewan, Kanada Malik Johnson L VLH 2024 LaSalle, Québec, Kanada Derek Mecrones L LH 2024 Medford, Massachusetts, Yhdysvallat Reggie Millette R H 2024 Jacksonville, Florida, Yhdysvallat Nick Pryce L VLH 2025 Toronto, Ontario, Kanada Brendan Sheehan R H 2024 St. Croix Falls, Wisconsin, Yhdysvallat Andy Willis R H 2024 Ballwin, Missouri, Yhdysvallat === Joukkueenjohto === * Päävalmentaja: Gary Graham Lähde: EliteProspectshttps://www.eliteprospects.com/team/4568/pensacola-ice-flyers Viitattu 2.8.2023. == Lähteet == == Aiheesta muualla == * Pensacola Ice Flyersin verkkosivut Luokka:Yhdysvaltalaiset jääkiekkoseurat Luokka:Floridan urheilu
Peoria Rivermen (SPHL)

Peoria Rivermen on yhdysvaltalainen jääkiekkoseura, joka on kotoisin Peoriasta, Illinoisista. Joukkue pelaa SPHL-liigaa. == Joukkue kaudella 2023–2024 == (Tilanne 19. syyskuuta 2023) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka Brett Epp L 2024 Edmonton, Alberta, Kanada Troy Kobryn L 2025 Hillsborough, New Jersey, Yhdysvallat Colby Muise L 2025 Yarmouth, Nova Scotia, Kanada Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka Ayodele Adeniye R 2025 Columbus, Ohio, Yhdysvallat Nicholas Aromatario L 2025 Woodbridge, Ontario, Kanada Brock Bartholomew L 2025 St. Albert, Alberta, Kanada Renat Dadadžanov L 2025 Moskova, Venäjä Jayson Dobay L 2024 Weymouth, Massachusetts, Yhdysvallat Brody Duncan L 2024 Toledo, Ohio, Yhdysvallat Cale List R 2024 Petawawa, Ontario, Kanada Josh Martin R 2025 Brownstown, Michigan, Yhdysvallat Chase Spencer R 2025 Georgetown, Ontario, Kanada Zach Wilkie L 2024 Villa Park, Illinois, Yhdysvallat Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka Alec Baer R KH 2024 St. Louis Park, Minnesota, Yhdysvallat Cayden Cahill R OLH 2024 Anchorage, Alaska, Yhdysvallat Cole Crowder L VLH 2025 Sudbury, Ontario, Kanada Andrew Durham R KH 2024 Richardson, Texas, Yhdysvallat Mike Gelatt R H 2025 Middletown, New Jersey, Yhdysvallat Hayden Hulton L KH 2024 Kingston, Ontario, Kanada John Kaljian L H 2025 South Lyon, Michigan, Yhdysvallat Tyler Kobryn R OLH 2025 Hillsborough, New Jersey, Yhdysvallat Chad Lopez L VLH 2024 Arlington, Texas, Yhdysvallat Dave Nippard R KH / OLH 2024 Lewisporte, Newfoundland ja Labrador, Kanada Tristan Trudel L H 2025 Peoria, Illinois, Yhdysvallat Jake Vaughan R H 2025 Colorado Springs, Colorado, Yhdysvallat Lähde: EliteProspectshttps://www.eliteprospects.com/team/249/peoria-rivermen Viitattu 15.3.2022. == Lähteet == == Aiheesta muualla == * Peoria Rivermenin verkkosivut Luokka:Yhdysvaltalaiset jääkiekkoseurat Luokka:Illinois’n urheilu Luokka:Vuonna 2013 perustetut urheiluseurat
Porin musiikki- ja kongressitalo

Porin musiikki- ja kongressitalo oli 1980-luvun alussa Porin Kirjurinluotoon suunniteltu kongressikeskus. Valmistuessaan se olisi ollut Finlandia-talon jälkeen Suomen toinen vastaavan kokoluokan kongressitalo. Hankkeesta luovuttiin lopullisesti vuonna 1986."Pori menetti musiikkitalossa etulyöntiaseman", Satakunnan Kansa 27.10.2013 (s. 4–5). Viitattu 6.11.2013. == Historia == Porin musiikki- ja kongressitalohanke laitettiin vireille vuonna 1980, ja kansainvälinen arkkitehtikilpailu järjestettiin vuotta myöhemmin. Ehdotuksia tuli 124, joista voittajaksi valittiin tanskalaisen Kjær & Richter -arkkitehtitoimiston suunnitelma. Rakentaminen oli tarkoitus aloittaa vuonna 1985 ja talon käyttöönoton tapahtua 1988.Insinööritoimisto Olof Granlund Oy – suomalaista talotekniikan suunnittelua ja konsultointia vuodesta 1960 (s. 180-181) Viitattu 6.11.2013. Kongressitalon kokonaiskerrosalaksi piti tulla 11 400 m², kun esimerkiksi Finlandia-talon päärakennuksessa se on 16 224 m². Vuonna 1990 valmistuneen Tampere-talon, joka on Pohjoismaiden suurin kongressitalo, kerrosala on noin 28 000 m².Tilat Tampere-talo. Viitattu 6.11.2013. Porin musiikki- ja kongressitaloon oli suunniteltu kaksi salia, suurempi oli pinta-alaltaan 1 000 m² ja pienempi 290 m². Yleisöä niihin olisi mahtunut yhteensä noin 2 000 eli saman verran kuin Finlandia-talon kahteen pääsaliin. Rakennus oli tarkoitus sijoittaa Kirjurinluotoon Kokemäenjoen pohjoisrannalle nykyisen uimarannan ja lasten leikkipuiston tuntumaan. Talon kustannukset olivat alustavassa arviossa noin 110–130 miljoonaa markkaa.Finlandia-faktaa Finlandia-talo. Viitattu 6.11.2013. Talon käyttäjiksi kaavailtiin muun muassa Porin kaupunginorkesteria ja oopperaa sekä Porin teatteria ja paikallisia harrastajateatteriryhmiä. Myös Pori Jazz -festivaalin oli tarkoitus pitää rakennuksessa konserttejaan. Hanke herätti alusta asti kiivasta vastustusta lähinnä taloudellisista syistä, mutta sillä oli myös suuri määrä puolestapuhujia. Kesällä 1982 järjestettiin talon rakentamista vaativa mielenosoitus, ja kaupungin johdolle luovutettiin 5 000 kannattajan allekirjoittama adressi. Maaliskuussa 1984 kaupunginvaltuusto päätti vielä suunnittelun jatkamisesta, mutta epävarman taloustilanteen johdosta kaupunginhallitus lopulta luopui kongressitalon rakentamisesta vuonna 1986. == Vuoden 2013 suunnitelma == Tammikuussa 2013 ilmoitettiin, että samalle paikalle on tarkoitus rakentaa 2 500 katsojan konserttiareena. Event Arena -nimisenä tunnetun hallin oli alun perin tarkoitus valmistua jo vuoden 2014 kesällä, mutta marraskuuhun 2013 mennessä ei rakennustöitä kuitenkaan oltu vielä aloitettu. Myös tämä hanke on herättänyt runsaasti vastustusta. Urheiluhallimaista rakennusta on pidetty sopimattomana Kirjurinluodon kaltaiseen maisemaan. == Lähteet == Luokka:Suomen toteutumattomat rakennussuunnitelmat Luokka:Porin rakennukset ja rakennelmat Luokka:Kongressikeskukset
Jeff Stelling

Robert Jeffrey ”Jeff” Stelling (s. 18. maaliskuuta 1955 Hartlepool, Englanti Viitattu 6.11.2013.) on brittiläinen urheilutoimittaja ja televisiojuontaja. Stelling on vuodesta 1994 lähtien toiminut suositun Soccer Saturday -jalkapallo-ohjelman juontajana Sky Sportsin kanavilla. Vuosina 2009–2011 hän juonsi myös Countdown-visailuohjelmaa. Stellingillä on äänirooli EA Sportsin FIFA 14- ja FIFA 15 -videopeleissä. ==Muuta== Stelling on intohimoinen kotikaupunkinsa jalkapalloseuran Hartlepool Unitedin kannattaja. ==Lähteet== Luokka:Brittiläiset juontajat Luokka:Urheilutoimittajat Luokka:Vuonna 1955 syntyneet Luokka:Elävät henkilöt
Lankosken silta

Lankosken silta (Lankosken vanha silta) Lankosken kylässä Merikarvialla on kivinen holvisilta, joka on otettu museosillaksi vuonna 1987. Silta ylittää Merikarvianjoen Lankosken kosken kohdalla. Puisen sillan korvannut kaksiaukkoinen kiviholvisilta on rakennettu vuosina 1886–1887. Silta oli liikennekäytössä osana valtatie 8:aa vuoteen 1960 asti, jolloin sen vierelle valmistui uusi silta. Vanhalle sorapintaiselle sillalle on käynti viereiseltä levähdysalueelta. Silta on vankkarakenteinen, sen kivet on sovitettu paikoilleen sementtilaastilla. Sillan rakensi talollinen Maurits Tuorila. Rakennusvaatimuksena oli, että perustukset ulotetaan kahden kyynärän syvyyteen ja että vahvistuksena on käytettävä sata leiviskää rautaa. Silta vapautui ajoneuvoliikenteeltä lopullisesti vuonna 2002. Kaksiaukkoisen sillan kokonaispituus on 28,3 metriä, ja sen hyötyleveys on 6 metriä. Silta-aukot ovat 8,3-metriset. Silta- ja koskimiljöö sekä Lankosken kylä kuuluvat Museoviraston inventoimiin valtakunnallisesti merkittäviin rakennettuihin kulttuuriympäristöihin. == Lähteet == Luokka:Suomen tieliikenteen museosillat Luokka:Holvisillat Luokka:Merikarvian rakennukset ja rakennelmat Luokka:Suomen tieliikennesillat Luokka:Kevyen liikenteen sillat Luokka:Suomen kivisillat
Honkajoki (yritys)

Honkajoki Oy on Honkajoella Satakunnassa sijaitseva kierrätysyritys, joka tekee teurasjätteistä ja maatiloilla kuolleiden eläimien ruhoista raaka- aineita muun muassa rehun, lannoitteiden ja biodieselin valmistukseen. Yritys toimii agroekologisella toimintamallilla, joka pohjautuu luonnon omaan kiertokulkuun. Honkajoki Oy:n omistavat HKScan sekä Atria Oyj. Honkajoki- konserniin kuuluu myös tytäryhtiöt Findest Protein Oy ja GMM Finland Oy. Konsernissa työskenteli vuonna 2023 noin 152 henkilöä ja sen liikevaihto oli noin 59 miljoonaa euroa.Honkajoki Oy:n kotisivut Viitattu 6.11.2013. Honkajoki Oy:n tuotantolaitoksen yhteydessä toimii Gasumin omistama biokaasulaitos. Laitos on valmistunut vuonna 2014 ja on alun perin Taaleritehtaan rakennuttama == Lähteet == Luokka:Suomalaiset jätehuoltoyhtiöt Luokka:Kierrätys Luokka:Honkajoki
Frans Josef Syrjälä

thumb|150px|F.J. Syrjälä 1910-luvun alussa. Frans Josef Syrjälä (28. huhtikuuta 1880 KauvatsaReino Kero: "Finnish Immigrant Culture in America" Viitattu 6.11.2013. – 5. elokuuta 1931 Boston, Yhdysvallat) oli amerikansuomalainen toimittaja ja sosialidemokraatti. Hänet tunnetaan erityisesti Raivaaja-lehden päätoimittajana sekä yhtenä amerikansuomalaisen työväenliikkeen alkuaikojen keskeisenä vaikuttajana.Auvo Kostiainen: "Finnish- American Workmen's Associations" Viitattu 6.11.2013. Varsinaiselta ammatiltaan Syrjälä oli räätäli. Kauvatsalla Satakunnassa syntynyt Syrjälä muutti jo nuorena Turkuun, jossa hän työskenteli räätälinä. Hän liittyi paikalliseen työväenyhdistykseen vuonna 1897 ja toimi aktiivisesti myös Turun räätälien ammattiyhdistyksessä, jonka puheenjohtajaksi hän kohosi myöhemmin. Syrjälä oli toimittajana Länsi-Suomen Työmiehessä kahdeksan kuukauden ajan ja kirjoitti myös Tampereella ilmestyneeseen Kansan Lehteen sekä helsinkiläiseen Työmieheen, joka oli sosialidemokraattisen puolueen pää-äänenkannattaja. Ensimmäisen sortokauden aikana Syrjälä ehti saamaan kaksi vankilatuomiota kansankiihottamisesta, ennen kuin hän pakeni Kanadaan kesällä 1903 vastustettuaan asevelvollisuuslakia. Syrjälä oli yksi ensimmäisistä vuonna 1904 perustettuun Kanadan sosialistiseen puolueeseen liittyneistä suomalaisista siirtolaisista, jonka toimintaan hän tuli mukaan 1905. Syrjälä muutti myöhemmin Yhdysvaltojen puolelle Massachusettsin Fitchburgiin, jossa hän kirjoitti muun muassa Amerikan Suomalaiseen Työmieheen sekä Raivaajaan, jonka päätoimittajana Syrjälä oli vuosina 1917–1919. Hänet erotettiin tehtävästä Amerikan sosialistista puoluetta repineiden linjaristiriitojen vuoksi, jotka aiheutuivat suhtautumisesta Lokakuun vallankumoukseen ja Kommunistinen internationaaliin. Syrjälä toimi myös puolueen suomenkielisen osaston Amerikan suomalaisen sosialistijärjestön puheenjohtajana.Auvo Kostiainen: "Contacts Between the Finnish Labour Movements in the United States and Canada" Viitattu 6.11.2013. Vuonna 1925 julkaistiin Syrjälän kirjoittama amerikansuomalaisen työväenliikkeen historiikki. == Teokset == *Historia-aiheita Ameriikan Suomalaisesta Työväenliikkeestä (1925) == Lähteet == == Aiheesta muualla == *F. J. Syrjälä Suomalaisen Kirjallisuuden Seuran Biografiakeskuksessa (maksullinen) Luokka:Amerikansuomalaiset henkilöt Luokka:Yhdysvaltalaiset päätoimittajat Luokka:Suomalaiset päätoimittajat Luokka:Suomen Sosialidemokraattisen Puolueen jäsenet Luokka:Vuonna 1880 syntyneet Luokka:Vuonna 1931 kuolleet
Aleandro Rosi

Aleandro Rosi (s. 17. toukokuuta 1987 Rooma, Italia) on italialainen jalkapalloilija, pelipaikaltaan oikea laitapuolustaja tai laituri. Hän edustaa Italian pääsarjassa Serie A:ssa pelaavaa Parmaa, jossa hän on pelannut vuodesta 2012. Rosi on edustanut ammattilaisurallaan Parman lisäksi AS Romaa (2004–2012), AC Chievo Veronaa (lainalla 2007–2008), AS Livorno Calciota (lainalla 2008–2009) ja AC Sienaa (lainalla 2009–2010). Hän on pelannut Italian alle 16-, 17-, 18- ja 19-vuotiaiden maajoukkueissa. == Saavutukset == * Italian cupin voitto: 2006–07 * Italian supercupin voitto: 2007 Luokka:Italialaiset jalkapalloilijat Luokka:Vuonna 1987 syntyneet Luokka:Elävät henkilöt
Hootenanny

Hootenanny on folkmusiikkikokoontuminen, jossa folkmuusikot vuorollaan esittävät musiikkiaan yleisölle. Hootenanny-tapahtumien alkuperä on epäselvä, mutta ne olivat suosituimmillaan 1960-luvulla folkmusiikin suosion noustessa. Silloin tilaisuuksissa uuden sukupolven folkmuusikot alkoivat esittää enemmän itse säveltämäänsä materiaalia vanhojen kansansävelmien sijaan. == Lähteet == Luokka:Musiikin esittäminen Luokka:Folkmusiikki
Fartein Valen

Fartein Olav Valen (25. elokuuta 1887 Stavanger – 14. joulukuuta 1952 Haugesund) oli norjalainen säveltäjä.Norsk biografisk leksikon: Fartein Valen Vastapainoksi aikansa toisen suuren innovaattorin Klaus Eggen nationalistisille ja kansanomaiselle tyylille Valen loi kansainvälisempään atonaaliseen polyfoniaan pohjautuvaa musiikkia.Naxos.com: Fartein Valen Valen opiskeli sävellystä Oslossa ja Berliinissä. Berliinin-aikoinaan hän sävelsi ensimmäiset julkaistut teoksensa, joiden joukossa on viulusonaatti (op. 3). Nämä varhaisteokset edustavat vielä myöhäisromanttista tyyliä ja hyödyntävät varsin erilaista sävelkieltä kuin säveltäjän myöhemmät teokset. 1930–40-luvuilla Valen sävelsi suurimuotoisia orkesteriteoksia, kuten neljä sinfoniaa, viulukonserton ja sävelrunon Kirkegården ved haver. Haugesundissa ja Sveiossa järjestetään Fartein Valen -festivaali, jonka tarkoituksena on levittää tietoisuutta Valenin elämästä ja musiikista sekä lisätä ihmisten mielenkiintoa niitä kohtaan.The Fartein Valen Festival == Lähteet == == Aiheesta muualla == * IMSLP: Ilmaisia nuotteja Luokka:Norjalaiset säveltäjät Luokka:Vuonna 1887 syntyneet Luokka:Vuonna 1952 kuolleet
Kai Rentola

Kai Matti Rentola (s. 5. tammikuuta 1955 Kaarina) on suomalainen graafinen suunnittelija, kuvanveistäjä ja Aalto-yliopiston taiteiden ja suunnittelun korkeakoulun graafisen suunnittelun koulutusohjelman johtaja 1.8. 2015 asti.Median laitos, yhteystiedot, Aalto-yliopisto Hän on tunnettu erityisesti paperiveistoksistaanPapercraft Helsinki, Facebook. Viitattu 28.3.2016.. Rentola valmistui graafiseksi suunnittelijaksi Lahden taideoppilaitoksesta 1979 ja taiteen maisteriksi Aalto-yliopiston taiteiden ja suunnittelun korkeakoulusta 2011. Hän on suurikokoisten paperitaideteosten ohella suunnitellut muun muassa julisteita, liikemerkkejä ja pakkauksia. Vuodesta 1989 vuoteen 2015 hän on opettanut Taideteollisessa korkeakoulussa muun muassa graafista ilmaisua, kirjainmuotoilua ja typografiaa.Kai Rentola, graafisen suunnittelun ja viestinnän lehtori, Taideteollinen korkeakoulu, Visuaalisen kulttuurin osasto Rentolan veistoksia on muun muassa Helsingin Designmuseon, New Yorkin American Craft Museumin, Helsingin yliopiston, Kouvolan kaupungin ja Suomen Kartonkiteollisuusyhdistyksen kokoelmissa. Kai Rentola on sijoittunut mm. Vaasan kaupungin taideteoskilpailussa (II palkinto) 2006 ja voittanut mm. Pro Feeling -muotoilukilpailun 2005. ==Lähteet== Luokka:Suomalaiset graafiset suunnittelijat Luokka:Suomalaiset kuvanveistäjät Luokka:Vuonna 1955 syntyneet Luokka:Elävät henkilöt
Klaus Egge

Klaus Egge (19. heinäkuuta 1906 Gransherad – 7. maaliskuuta 1979 Oslo) oli norjalainen säveltäjä.Norsk biografisk leksikon: Klaus Egge Hän ammensi tuotantoonsa vaikutteita maansa kansanmusiikista, mutta turvautui myös sarjallisiin tekniikoihin. Hyödyntäessään kaksitoistasäveljärjestelmää hän kuitenkin säilytti tonaalisuuden tunnun musiikissaan. Eggen sävellysten joukossa on muun muassa viisi sinfoniaa sekä konsertot pianolle, viululle ja sellolle.Naxos.com: Klaus Egge Egge oli keskeinen vaikuttaja Norjan musiikissa paitsi säveltäjänä, myös musiikkikriitikkona ja Norjan säveltäjäliiton puhemiehenä. Hänestä tehtiin Pyhän Olavin ritarikunnan ensimmäisen luokan ritari vuonna 1958 ja komentaja 1977. Hänelle myönnettiin Norjan kulttuurineuvoston kunniapalkinto vuonna 1972. == Lähteet == Luokka:Norjalaiset säveltäjät Luokka:Vuonna 1906 syntyneet Luokka:Vuonna 1979 kuolleet
One More Sleep

One More Sleep on englantilaisen laulajan Leona Lewisin kappale, joka julkaistiin hänen neljännen studioalbuminsa Christmas, With Loven ensimmäisenä singlenä. Albumi on Lewisin ensimmäinen joulualbumi. One More Sleep tuli ladattavaksi Yhdysvalloissa 5. marraskuuta 2013. Isossa-Britanniassa kappale julkaistaan joulukuun 1. päivänä , kun taas muualla Euroopassa sen voi ostaa albumin julkaisupäivänä 29. marraskuuta. ==Vastaanotto== Digital Spyn Lewis Corner antoi singlelle arvostelussa neljä tähteä viidestä. Hän kuvaili kappaletta "yhdeksi parhaista joulukappaleista musiikin lähihistoriassa". Corner jatkaa arvosteluaan kertoen, että Lewisin enkelimäinen sointi sopii täydellisesti hyväntahtoisuuden aikaan. Hän päättää arvionsa toteamalla, että One More Sleepilla on hyvät mahdollisuudet päästä joulun klassikoiden joukkoon. ==Musiikkivideo== Video julkaistiin Youtubessa lauantaina 30. marraskuuta. 16. marraskuuta 2013 Leona Lewisin Vevo-Youtubekanavalla julkaistiin esimakua siitä. Videolla Lewis viettää joulua perheensä ja ystäviensä kanssa. ==Lähteet== Luokka:Vuoden 2013 kappaleet Luokka:Leona Lewisin kappaleet
Väritila

Väritila eli värimalli on tapa kuvata ja luokitella värejä.Virtuaaliammattikorkeakoulu: Väritilat Viitattu 6.11.2013. Väritilat voivat perustua näyttö- tai tulostuslaitteiden ominaisuuksiin tai ihmisen näkökykyyn. Valon väritila on additiivinen eli yhdistävä ja aineen subtraktiivinen eli vähentävä.Internetix: Värimallit Viitattu 6.11.2013. Yleisimmät väritilat ovat RGB, CMYK, Lab, indeksoidut värit, harmaasävy, bittikartta ja duotone. RGB- ja CMYK-väritiloilla on useita väriavaruuksia. == Lähteet == == Aiheesta muualla == * Luokka:Väri Luokka:Tietokonegrafiikka
Mimosa (nimi)

Mimosa on naisen etunimi. Nimi johtuu kasvisuvun nimestä Mimosa (mimosat), joka on johdettu kreikan kielen näyttelijää tarkoittavasta sanasta mimos. Tämän suvun kasveilla, joista tunnetuin on tuntomimosa (Mimosa pudica), on kukka­symboliikassa vanhastaan useita merkityksiä, jotka ovat vaikuttaneet myös Mimosan käyttöön etunimenä: mimoosa merkitsee toisaalta valoa, mutta myös herkkä­tunteisuutta ja häveliäisyyttä. Suomessa nimi Mimosa on tullut yleiseen käyttöön vasta 1900-luvun lopulla. Digi- ja väestötietoviraston mukaan Mimosa oli annettu nimeksi vuoden 2019 loppuun mennessä vähintään 2 217 naiselle ja vähintään yhdelle miehelle. Vuodesta 2015 lähtien Mimosan nimipäivä on 6. marraskuuta. == Tunnettuja Mimosa-nimisiä == * Mimosa Jallow, suomalainen kilpauimari * Mimosa Pale, performanssitaiteilija ja kuvanveistäjä * Mimosa Willamo, suomalainen näyttelijä === Kuvitteellisia Mimosa-nimisiä === * Mimosa, hahmo Asterix-sarjakuvissa * Mimosa, hahmo Camilla Mickwitzin animaatioissa ja kuvakirjoissa == Lähteet == Luokka:Etunimet
Loop

Loop on Sanoma-konserniin kuuluvan Nelonen Median omistama suomalainen valtakunnallinen kaupallinen radiokanava. Kanava soittaa pääosin hiphoppia, R&B;:tä ja dancea. Loopin musiikkipäällikkö on Jussi Mäntysaari, joka seurasi Mikko Koivusipilää. Loopin ohjelmapäällikkö oli Petra Piipari, joka kuoli 29. huhtikuuta 2022. Loopin aamun juontajina toimivat 12. marraskuuta 2021 saakka Jussi Ridanpää ja Karoliina Tuominen. He siirtyivät juontamaan samaan konserniin kuuluvan HitMixin aamuohjelmaa marraskuun 2021 lopulla. Iltapäivälähetyksen juonsi aiemmin Paula ”Paukkki” Rinta-Kanto. Loopin aamulähetystä juontavat 5. syyskuuta 2024 lähtien Mia "Millu" Haataja ja Karoliina Tuominen. == Lanseeraus == Kanava tavoittelee erityisesti naisia ja aktiivisia sosiaalisen median käyttäjiä. Loop lanseerattiin 6. marraskuuta 2013 klo 6.00 aloittamalla yhteensä 10 000 kappaleen mittainen "hittiputki" ilman keskeytyksiä. Varsinaiset lähetykset alkoivat 13. marraskuuta 2013. == Kuuluvuusalueet ja taajuudet == Loopin kuuluvuusalueet ja taajuudet: Paikkakunta Taajuus (MHz) Eurajoki 101,7 Haapavesi 106,1 Hanko 95,3 Hausjärvi 94,7 Helsinki 102,4 Hollola 102,4 Iisalmi 95,6 Joensuu 101,9 Jyväskylä 101,0 Jämsä 89,6 Järvenpää 101,8 Kaarina 102,4 Karjaa 107,0 Kokkola 99,1 Kouvola 104,9 Kouvola 107,7 Kristiinankaupunki 100,9 Kuopio 89,1 Lappeenranta 100,9 Lapua 96,2 Lohja 96,5 Loviisa 105,2 Mikkeli 100,9 Oulu 106,2 Pihtipudas 104,5 Raahe 92,9 Rovaniemi 105,1 Salo 107,7 Sotkamo 94,8 Sysmä 89,1 Tammela 90,1 Tornio 98,3 Vaasa 90,5 Varkaus 102,8 Ylöjärvi 105,6 Ähtäri 105,5 Äänekoski 98,3 == Lähteet == == Aiheesta muualla == * Loopin kotisivut Luokka:Nelonen Median radiokanavat Luokka:Vuonna 2013 perustetut radioasemat
Svea (nimi)

Svea on ruotsalainen naisen etunimi. Nimi on samaa alkuperää kuin maan omakielinen nimi Sverige. Sveanmaa on keskeisin Ruotsin kolmesta historiallisesta pääosasta, ja Svea-mamma on 1600-luvulta saakka ollut tunnettu Ruotsin henkilöitymänä. Etunimenä Svea tuli käyttöön 1800-luvun alkupuolella sen jälkeen, kun Esaias Tegnér vuonna 1811 oli julkaissut Svea- nimisen runoelman. Suomessa nimi Svea on Digi- ja väestötietoviraston tietojen mukaan annettu vuoden 2019 loppuun mennessä noin 2 720 henkilölle, joista yli puolet on syntynyt ennen vuotta 1920. == Nimipäivä == Ruotsissa nimi Svea otettiin kalenteriin vuonna 1901. Svean nimipäivä on Ruotsissa 2. tammikuuta, koska isänmaallisista syistä tämä nimi haluttiin sijoittaa vuoden alkuun heti uudenvuodenpäivän jälkeen. Suomessa nimi esiintyy vain suomenruotsalaisessa kalenterissa, jossa Svean nimipäivä on 6. marraskuuta, jota päivää suomenruotsalaiset viettävät ruotsalaisuuden päivänä. Aikaisemmin (vuosina 1908–2014) nimipäivä oli 14. elokuuta, joka on keskiajalla ollut Pyhän Svean muistopäivä. == Tunnettuja Svea-nimisiä == * Svea Jansson (1904–1980), suomalais-ruotsalainen kansanmuusikko ja lauluntekijä * Svea Norén (1895–1985), ruotsalainen taitoluistelija ja olympiamitalisti * Svea Richnau (1922–2007), suomalainen meedio == Lähteet == Luokka:Etunimet
Ilmo Valtonen

Ilmo Juhani Valtonen (s. 3. helmikuuta 1962 Nurmes) on suomalainen graafinen suunnittelija, joka on tullut tunnetuksi yritysten liikemerkkien ja logojen suunnittelijana. Ilmo Valtonen kouluttautui aluksi metallisepäksi ja työskenteli miltei kahdeksan vuotta nurmeslaisessa metalliyrityksessä suunnittelijana, koneistajana ja hitsaajana. Hän lähti opiskelemaan graafista suunnittelua Lahden muotoiluinstituuttiin, josta valmistui 1990. Jo vuonna 1987 Valtonen voitti ensimmäisen tunnuskilpailunsa ja sijoittui kakkoseksi julistekilpailussa. Vuonna 1991 hän voitti sata tuhatta markkaa ja ensimmäisen palkinnon kilpailussa, jossa etsittiin uutta tunnusta yhdistyville MTV:lle ja Kolmoskanavalle. Valmistuttuaan Lahdesta Valtonen aloitti graafikonuransa Kyösti Variksen ja Esa Ojalan yrityksessä Varis & Ojala. Viherjuuren Ilme -yrityksessä Valtonen työskenteli kahdeksan vuotta, kunnes hänet vuonna 2002 kutsuttiin kehittämään mainostoimisto PHS:n designtoimintoja. Vuonna 2004 Valtonen siirtyi Dynamo Advertising -toimiston yhteyteen perustetun Dynamo Identityn osakkaaksi. Vuonna 2008 Valtonen osti Dynamo Identityn kokonaan itselleen ja muutti sen nimeksi Design Ilmo Valtonen Oy.Dynamo Identitystä Design Ilmo Valtonen, Mediauutiset 8.2.2008 Yritys meni konkurssiin 2010,TMI Ilmo Valtonen (Design Ilmo Valtonen Oy) mutta Valtonen jatkaa suunnittelutyötä toiminimellään. Valtonen on suunnitellut tai uudistanut muun muassa Elisan, Eteran, Itellan, Leonian, LähiTapiolan ja Valtran yritysilmeet sekä Finlandia-talon, Lahden Sibeliustalon, Helsingin kulttuuripääkaupunkivuoden 2000 ja Turku 2011 -kulttuuripääkaupunkivuosihankkeen hakemusvaiheen ”Turku palaa” -tunnukset.Design Ilmo Valtonen Muotoilun valtionpalkinto Ilmo Valtoselle , Opetus- ja kulttuuriministeriö 25.10.2004 Valtonen toimi Grafian puheenjohtajana 1994–1997. Muotoilun valtionpalkinto hänelle myönnettiin 2004. ==Lähteet== ==Aiheesta muualla== *Ilmo Valtosen verkkosivusto Luokka:Suomalaiset graafiset suunnittelijat Luokka:Vuonna 1962 syntyneet Luokka:Elävät henkilöt
Federal Prospects Hockey League

Federal Prospects Hockey League (FPHL) on yksi jääkiekon alasarjoista Yhdysvaltojen itäosassa. Liiga on perustettu vuonna 2010, nimellä Federal Hockey League. Sarja toimi kyseisellä nimellä kaudet 2010-2019. ==Joukkueet== Joukkue Kaupunki Kotihalli Perustettu Liittynyt FHL/FPHL:ään Päävalmentaja Binghamton Black Bears Binghamton, New York Visions Veterans Memorial Arena 2021 2021 Gary Gill Carolina Thunderbirds Winston-Salem, Pohjois-Carolina LJVM Coliseum Annex 2016 2017 Garrett Rutledge Columbus River Dragons Columbus, Georgia Columbus Civic Center 2019 2019 Jerome Bechard Danbury Hat Tricks Danbury, Connecticut Danbury Ice Arena 2019 2019 Billy McCreary Delaware Thunder Harrington, Delaware Centre Ice Arena 2019 2019 Lou Santini Elmira Mammoth Elmira, New York First Arena 2022 2022 Glenn Thomaris Mississippi Sea Wolves Biloxi, Mississippi Mississippi Coast Coliseum 2022 2022 Phil Esposito Motor City Rockers Fraser, Michigan Fraser Hockeyland 2020 2020 Gordie Brown Port Huron Prowlers Port Huron, Michigan McMorran Place 2015 2015 Matt Graham Watertown Wolves Watertown, New York Watertown Municipal Arena 2014 2014 Justin Coachman ==Mestarit== Vuosi Joukkue 2011 Akwesasne Warriors 2012 New Jersey Outlaws 2013 Danbury Whalers 2014 Dayton Demonz 2015 Watertown Wolves 2016 Port Huron Prowlers 2017 Danville Dashers 2018 Watertown Wolves 2019 Carolina Thunderbirds 2020 Ei mestaria ==Liigassa pelanneet seurat== * Cape Cod Barons (2010–2011) * Akwesasne Warriors (2010–2012) * New York Bluefins (2010-2012) * Danbury Whalers (2010–2015) * Brooklyn Aviators (2010-2015) * Rome Frenzy (2010–2011) * Thousand Islands Privateers (2003–2013) * Williamsport Outlaws (2011-2012) * Vermont Wild (2011) * Williamsport Outlaws (2012–2013) * Dayton Demonz (2013) * Pennsylvania Outlaws (2013) * Pennsylvania Blues (2003–2013) * Williamsport Outlaws (2011-2012) * Watertown Privateers (2013–2014) * South West Pennsylvania Magic (2014) * Berkshire Battalion (2014–2015) * Steel City Warriors (2010–2015) * Brewster Bulldogs (2016) * Dayton Demolition (2016) * Berlin River Drivers (2015–2017) * SCS Fighting Saints (2017) * Cornwall Nationals (2017–2018) * North Shore Knights (2018) * Northern Federals (2018) * Battle Creek Rumble Bees (2019) ==Aiheesta muualla== *Federal Hockey Leaguen verkkosivut *Elite Prospectin FHL verkkosivut Luokka:Yhdysvaltain jääkiekkosarjat
Doug E. Fresh

Doug E. Fresh (s. 17. syyskuuta 1966, Barbados) on yhdysvaltalainen rap- artisti. Fresh on yksi beatboxin uranuurtajia. Fresh tunnettiin nimellä Human Beat Box- eli 'ihmisrytmilaatikko'. ==Lähteet== * Doug E. Fresh - Music Biography, Streaming Radio and Discography - AllMusic ==Aiheesta muualla== * www.dougefresh.com, Virallinen kotisivu. Luokka:Yhdysvaltalaiset hip hop -artistit
Danbury Whalers

Danbury Whalers on yhdysvaltalainen jääkiekkoseura, joka on kotoisin Danburysta Connecticutista. Se pelaa FHL-liigaa. Danbury Whalers toimi ECHL- seura Trenton Titansin farmijoukkueena. == Aiheesta muualla == * Danbury Whalersin verkkosivut Luokka:Yhdysvaltalaiset jääkiekkoseurat
Danville Dashers

Danville Dashers on yhdysvaltalainen jääkiekkoseura, joka on kotoisin Danvillesta Connecticutista. Se pelaa FHL-liigaa. Danville Dashers toimi CHL- seura Bloomington Thunderin ja Quad City Mallardsin farmijoukkueena. == Aiheesta muualla == * Danville Dashersin verkkosivut Luokka:Yhdysvaltalaiset jääkiekkoseurat
Dayton Demonz

Dayton Demonz on yhdysvaltalainen jääkiekkoseura, joka on kotoisin Daytonasta Ohiosta. Se pelaa FHL-liigaa. == Aiheesta muualla == * Dayton Demonzin verkkosivut Luokka:Yhdysvaltalaiset jääkiekkoseurat
Alexandre Tansman

Alexandre Tansman (12. kesäkuuta 1897 Łódź – 15. marraskuuta 1986 Pariisi) oli puolalaissyntyinen säveltäjä.AllMusic: Alexandre Tansman Hän opiskeli Łódźissa ja Varsovassa. Hänen opiskelutoverinsa oli Paul Kletzki, joka muun muassa esitti Pariisissa Tansmanin viidennen sinfoniaan. Pariisiin asetuttuaan Tansman sai rohkaisua ja tukea Maurice Ravelilta ja Albert Rousselilta. Hänen teostensa esityksiä johtivat Serge Koussevitzky, Leopold Stokowski, Pierre Monteux, Vladimir Golschmann, Dimitri Mitropoulos, Arturo Toscanini, Rafael Kubelik, André Cluytens, Jascha Horenstein, Ferenc Fricsay, Charles Brück, Jean Fournet ja Bruno Maderna.Naxos.com: Alexandre Tansman Vuosina 1927–8 Tansman järjesti ensimmäisen kiertueensa Yhdysvalloissa. Hän esitti siellä Koussevitzkyn ja Bostonin sinfoniaorkesterin kanssa toisen pianokonserttonsa, joka oli omistettu Charlie Chaplinille. Vuosina 1932–3 Tansman oli maailmankiertueella, jonka aikana hän muun muassa tapasi Mahatma Gandhin. Toisen maailmansodan alussa Tansman poistui Ranskasta Toscaninin, Chaplinin, Eugene Ormandyn ja Jascha Heifetzin perustaman komitean avustamana. Yhdysvalloissa Tansmanin teoksia esittivät johtavat orkesterit New Yorkissa, Clevelandissa, San Franciscossa, Minneapolisissa, Los Angelesissa, Saint Louisissa, Washingtonissa ja Cincinnatissa. Säveltäjä asui Los Angelesissa, ja Igor Stravinsky oli eräs hänen läheisimmistä ystävistään. Tämän yhteyden tuloksena syntyi merkittävä Stravinskya käsittelevä kirja. Tansman palasi sittemmin Pariisiin. Hän sai säännöllisesti tilauksia Ranskan radiolta, ja hänen myöhäiskautensa merkittäviin teoksiin lukeutuvat oratorio Isaïe le Prophète, ooppera Sabbataï Zevi ja Konsertto orkesterille. == Lähteet == Luokka:Puolalaiset säveltäjät Luokka:Ranskalaiset säveltäjät Luokka:Puolalaiset oopperasäveltäjät Luokka:Ranskalaiset oopperasäveltäjät Luokka:Vuonna 1897 syntyneet Luokka:Vuonna 1986 kuolleet
Watertown Privateers

Watertown Privateers on yhdysvaltalainen jääkiekkoseura, joka on kotoisin Watertownista New Yorkista. Se pelaa FHL-liigaa. == Aiheesta muualla == * Watertown Privateersin verkkosivut Luokka:Yhdysvaltalaiset jääkiekkoseurat
Autoharp

Autoharp eli sointusitra on kielisoitin, joka muodostuu vaimentimiin kiinnitetyistä sointurimoista, jotka painettuna vaimentavat kaikki muut kielet paitsi ne joita tarvitaan halutun soinnun muodostamiseen. Nimestään huolimatta autoharp ei ole harppu vaan otenauhaton sitra.http://urn.fi/urn:nbn:fi:au:seko:00952 Vuonna 1882 Philadelphiaan muuttanut saksalainen siirtolainen Charles F. Zimmermann sai patentin soittimelle, jossa oli tiettyjä kieliä soiton aikana vaimentava mekanismi. Hän kutsui keksintöään autoharpiksi. Patentin soitin poikkesi rakenteeltaan myöhemmistä autoharpeista. Ei ole tiedossa valmistiko Zimmermann yhtään alkuperäisen patentin mukaista soitinta kaupallisesti. Saksan Markneukirchenissä Karl August Gütter valmisti soittimen, jota hän kutsui nimellä Volkszither (”kansansitra”), joka muistutti nykyisiä autoharpeja. Gütter sai brittiläisen patentin soittimelleen noin vuonna 1883–1884. Zimmermann alkoi vierailtuaan Saksassa, valmistaa Gütterin mallin mukaisia soittimia vuonna 1885. Zimmermann käytti soittimestaan autoharp-nimeä ja omaa patenttinumeroaan. Gütterin mallista tuli hyvin suosittu ja näin Zimmermannia pidetään usein virheellisesti autoharpin keksijänä. == Rakenne == Nykyaikaisessa autoharpissa on 36 tai 37 kieltä, vaikkakin joissakin voi olla jop 47 tai 48 kieltä. Ne on järjestetty joko diatonisen tai kromaattisen asteikon mukaisesti. Vakiomalleissa on 15 tai 21 sointurimaa ja -painiketta, joista voi valita duuri-, molli- tai dominanttiseptimisointuja. == Lähteet == == Aiheesta muualla == * The Autoharp Page Luokka:Kielisoittimet
George Zukerman

George Benedict Zukerman (22. helmikuuta 1927 Lontoo – 1. helmikuuta 2023) oli kanadalainen fagotisti ja impressaari. Hän syntyi newyorkilaisen Englannissa toimineen kirjeenvaihtajan pojaksi. Hän opiskeli New Yorkin High School of Music and Artissa ja Queen's Collegessa, josta hän valmistui Master of Arts -arvolla vuonna 1949. Toisessa maailmansodassa Zukerman palveli Yhdysvaltain laivastossa.The Canadian Encyclopedia: George Zukerman Zukerman soitti muun muassa Vancouverin sinfoniaorkesterissa ja Israelin filharmonisessa orkesterissa. Hän perusti Cassenti Players -kokoonpanon vuonna 1954. Hän jätti Vancouverin sinfoniaorkesterin vuonna 1963 keskittyäkseen soolouralleen. Hän aloitti vuosittaiset kiertueet Euroopassa vuonna 1964 ja etsi joka kerralla julkaisemattomia konserttoja ja myös muita teoksia soittimelleen. Ensimmäisen maailmankiertueensa yhteydessä vuonna 1969 Zukermanista tuli ensimmäinen ulkomaalainen fagotisti, joka kutsuttiin esiintymään solistina Neuvostoliittoon. Hän teki toisen maailmankiertueensa vuonna 1976. Hän esiintyi muun muassa Australiassa, Uudessa-Seelannissa, Etelä-Afrikassa, Kiinassa ja Uudessa-Kaledoniassa. Zukermanille ovat säveltäneet teoksia monet kanadalaiset säveltäjät. Näihin lukeutuvat Murray Adaskin, Jean Coulthard, Theo Goldberg, Jacques Hétu, Arthur Polson, Robert Turner, John Weinzweig ja Elliot Weisgarber. Erityisesti Zukerman kuitenkin keskittyi 1700–1800-luvuilta peräisin olevaan ohjelmistoon. Zukerman perusti vuonna 1955 Overture Concerts Associationin. Vuonna 1993 hänet otettiin Kanadan ritarikuntaan ja hänelle myönnettiin vuosittainen National Arts Centren palkinto. Vuonna 1996 hänet otettiin myös Brittiläisen Kolumbian ritarikuntaan.Order of British Columbia: 1996 Recipient: George B. Zukerman – Surrey Hän sai vuonna 1967 Kanadan kansalaisuuden. == Lähteet == Luokka:Kanadalaiset fagotistit Luokka:Impressaarit Luokka:Vuonna 1927 syntyneet Luokka:Vuonna 2023 kuolleet
Juomalaulu (kappale)

"Juomalaulu" on rap-artisti Spektin kolmas single hänen debyyttialbumiltaan Diktaattorimies. Kappale julkaistiin 16. elokuuta 2013 Rähinä Recordsin kautta. Kappaleen kertosäkeellä vierailee Tasis. "Juomalaulun" kertosäe ja viimeinen säkeistö on lainattu suoraan Freud Marx Engels & Jung -yhtyeen saman nimisestä kappaleesta. Kappaleen musiikkivideolla nähdään Mika Salo, Arman Alizad, Mehdi Younes, Jasper Pääkkönen, Andrei Alén, Sami Lepistö, Tomi Björck, Ilari Sahamies ja Timo Pieni Huijaus. Videon on ohjannut Aku Louhimies. "Juomalaulu" nousi parhaimmillaan Suomen virallisen singlelistan seitsemännelle sijalle. Sijoitus oli sama Suomen virallisella latauslistalla. == Kappaleet == # == Listasijoitukset == Lista Paras sijoitus Suomen virallinen singlelista 7 Suomen virallinen latauslista 7 == Lähteet == Luokka:Spektin kappaleet Luokka:Vuoden 2013 kappaleet
Grand Cay

Grand Cay on pieni saari Bahamalla. Se sijaitsee saarivaltion pohjoisosassa Abacon saaren pohjoispuolella. Saari muodostaa muiden pienten lähisaarten kanssa Grand Cayn hallintoalueen. Kaikki hallintoalueen 383 vakituista asukasta asuu Grand Cayn saarella. ==Lähteet== Luokka:Bahaman saaret Luokka:Bahaman alueet
Borneonpöllökehrääjä

Borneonpöllökehrääjä (Batrachostomus harterti) on pöllökehrääjiin kuuluva Kaakkois-Aasiassa tavattava lintulaji. ==Koko ja ulkonäkö== Kooltaan borneonpöllökehrääjä on 34-37 cm pitkä. Yleisväritykseltään lintu on ruskeankirjava ja sukupuolet ovat hyvin samannäköisiä. Pää on suurikokoinen ja väriltään kastanjanruskea punaruskein viiruin. Silmäkulmissa on punaruskeat töyhdöt. Rinta ja vatsa ovat ruskean, valkoisen ja mustan suomukuvioima. Selkä ja siivet ovat kastanjan ja punaruskeat valkoisin siipitäplin. Borneonpöllökehrääjän pyrstössä on vaaleamman tai tummemman ruskeita vaakaraitoja. Borneonpöllökehrääjä muistuttaa ulkonäöltään huomattavasti isopöllökehrääjää (B. auritus) ==Levinneisyys ja elinympäristö== Borneonpöllökehrääjää tavataan Borneon saarelta Indonesiasta ja Malesiasta. Borneonpöllökehrääjä elää vuorten rinteiden metsissä tyypillisesti noin 300-1 250 metrin korkeudessa. Elinympäristöksi sopivien metsien määrä Borneolla on vähentymässä hakkuiden vuoksi. ==Lähteet== Luokka:Kehrääjälinnut
Steve Mahre

Steven Irving ”Steve” Mahre (s. 10. toukokuuta 1957 Yakima, Washington) on yhdysvaltalainen uransa lopettanut alppihiihtäjä, maailmanmestari ja olympiamitalisti. Hän on neljä minuuttia nuorempi kuin kaksoisveljensä Phil Mahre. Mahre sijoittui Innsbruckin olympialaisissa 1976 suurpujottelussa 13:nneksi, Garmisch-Partenkirchenin MM-kilpailuissa 1978 pujottelussa kahdeksanneksi ja Lake Placidin olympialaisissa 1980 suurpujottelussa 15:nneksi. Hän voitti suurpujottelun maailmanmestaruuden Schladmingissa 1982 0,51 sekunnin erolla Ingemar Stenmarkiin. Sarajevon olympialaisissa 1984 hän sai pujottelussa hopeaa 0,21 sekuntia kaksoisveljelleen Philille hävinneenä. Tämä oli ensimmäinen kerta, kun kaksoset saavuttivat kaksoisvoiton olympialaisissa. Mahre sijoittui maailmancupin kokonaiskilpailussa kolmanneksi kaudella 1981–1982, neljänneksi 1980–1981 ja kymmenenneksi 1978–1979. Pujottelun maailmancupissa hän oli kolmas kausilla 1980–1981 ja 1981–1982 sekä neljäs kaudella 1982–1983. Alppiyhdistetyn maailmancupissa hän sijoittui viidenneksi 1980–1981. Hän voitti kaikkiaan yhdeksän maailmancupin osakilpailua, sijoittui viisi kertaa toiseksi ja seitsemän kertaa kolmanneksi. == Maailmancupin osakilpailuvoitot == Lähde: FIS Päivä Kilpailupaikka Laji 4\. maaliskuuta 1978 Stratton Mountain pujottelu 11\. tammikuuta 1981 Garmisch- Partenkirchen pujottelu 14\. joulukuuta 1981 Cortina d’Ampezzo pujottelu 14\. helmikuuta 1982 Garmisch-Partenkirchen pujottelu 14\. helmikuuta 1982 Garmisch-Partenkirchen alppiyhdistetty 13\. maaliskuuta 1982 Jasna suurpujottelu 17\. maaliskuuta 1982 Bad Kleinkirchheim suurpujottelu 4\. tammikuuta 1983 Parpan pujottelu 6\. helmikuuta 1983 St. Anton pujottelu == Lähteet == Luokka:Yhdysvaltalaiset alppihiihtäjät Luokka:Yhdysvaltalaiset olympiamitalistit Luokka:Vuonna 1957 syntyneet Luokka:Elävät henkilöt
Joan Peebles

Joan Angusta Brownie Peebles (5. tammikuuta 1899 New Westminster, Brittiläinen Kolumbia – 11. lokakuuta 1991 New Westminster, Brittiläinen Kolumbia) oli kanadalainen oopperalaulaja, äänialaltaan altto. Työskenneltyään viisi vuotta koulun opettajana Peebles voitti Hudson’s Bay Companyn mitalin vuonna 1923 ensimmäisellä Brittiläisen Kolumbian musiikkifestivaalilla. Tämän jälkeen Peebles opiskeli Vancouverissa Walter Coulthardin johdolla. Hän suoritti opintoja lisäksi New Yorkissa ja Rochesterissa. Hän teki konserttidebyyttinsä vuonna 1924 Rochesterissa ja oopperadebyyttinsä vuonna 1925 Nancyn roolissa oopperassa Martha. Vuosina 1927–1929 Peebles kiersi Yhdysvalloissa ja Kanadassa American Opera Companyn kanssa ja sai arvostusta erityisesti Carmenin roolissa. Lisäksi hän esiintyi muun muassa Detroitin ja Philadelphian oopperoissa. Peebles vetäytyi vuonna 1942 Titusvilleen, Pennsylvaniaan, jossa hän antoi yksityistä opetusta, kunnes palasi vuonna 1974 New Westminsteriin. Hänen ainoat kaupalliset levytyksensä koostuvat osista oopperasta Carmen. Vuodelta 1940 peräisin olevilla levytyksillä hänen kanssaan laulaa Raoul Jobin. == Lähteet == Luokka:Kanadalaiset oopperalaulajat Luokka:Altot Luokka:Vuonna 1899 syntyneet Luokka:Vuonna 1991 kuolleet
Juomalaulu

Juomalaulu on laulu, jota lauletaan samalla kun juodaan alkoholia tai muuta juhlajuomaa. Juomalaulut voivat olla kansanlauluja, kuten ”Whiskey in the Jar”. Snapsilaulut ovat lyhyitä ja reippaita, usein laajalti tunnettuja ja helppoja oppia. Juomalaulut kuuluvat myös osana opiskelijalauluihin. Laulunaihe voi olla myös vesi: ”Aqua vera – lauletaanpas vedestä”. Juomalauluihin liittyvät myös juomaleikit, joissa laulun aikana voidaan liikkua, kuten nousta tuolille tai taputtaa käsiä tahdin mukaan. == Katso myös == * Filk == Kirjallisuutta == * * * * * * Luokka:Juomakulttuuri Luokka:Musiikkikappaleet
Filippiinienkuhankeittäjä

Filippiinienkuhankeittäjä (Oriolus steerii) eli aiemmalta nimeltään bataaninkuhankeittäjä on kuhankeittäjien heimoon kuuluva varpuslintu. ==Levinneisyys== Filippiinienkuhankeittäjää tavataan kotoperäisenä Filippiineillä. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. Cebulla tavatusta alalajista assimilis ei ole tehty varmoja havaintoja vuoden 1906 jälkeen, ja se on luultavasti kuollut sukupuuttoon. Filippiinienkuhankeittäjän elinympäristöä ovat metsät ja se useimmiten pareittain ja saataa liittyä parviksi yhdessä muiden lintulajien kanssa. ==Lähteet== Luokka:Kuhankeittäjät